Aqua
L'aqua, aigua o aiva a l'è on compòst chimegh, trasparent, inodor, insipid, formaa de idrògen e ossigen, e la soa formula chimega l'è H2O. In d'on staat pussee impur la crea pioeuva, el mar, i lagh...

In del stat natural, l'aqua la sa troeuva meessedada cont alter sostanz (come saa mineraj, etc.). L'aqua, quella pura, la se troeva domà in di laboratòri, grazzia a d'on quaj process de purificazion, per esempi la distillazion.

L'aqua l'è ona sostanza cont ona struttura chimega particulara: la disposizion del spazi di duu atom de idrògen, a rappòrt con l'atom central d'ossigen, la permett la formazion de ligamm flebij intra l'atom de ossigen e quell d'idrogen con different pont d'idrogen. Chess chì l'influenza i propriedaa fisegh de l'aqua, soratutt:

 I temperadur de fusion e bujzion, relativament alt se paragonaa a di sostanz chimegh de pes molecular compagn, come, per esempi, el metan, l'amoniega o l'etan.
 La sova capacitaa de dissòlv i sostanz polar.
 La curva densità/temperatura olterada (par vergott el giazz el galleggia sora l'aqua liqueda).

Come tutt i sostanz, l'aqua la pò mudà el sò stat.
 Aqua: Stat liquid
 Giazz: Stat sòled
 Vapor: Stat gassos

Riferiment 
 L'aigua és H2O?  (Català)

Chimica